साइकिल रैली निकाल स्वच्छता का संदेश दिया
अन्य सामाजिक मुद्दों के प्रति किया जागरूक
भास्करन्यूज | फतेहाबाद
महिलाएवं बाल विकास विभाग की ओर से महिला दिवस के उपलक्ष्य में सोमवार को पुराना बस स्टैंड स्थित सीडीपीओ कार्यालय से जागरूकता साइकिल रैली निकाली गई। इसमें लड़कियों ने साइकिल पर सवार होकर बाजार में लोगों को विभिन्न सामाजिक मुद्दों बारे जागरूक किया। रैली में स्वच्छता, बेटी बचाओ-बेटी पढ़ाओ, खुले में शौच अभियान के तहत स्लोगन बनाए गए लड़कियों ने विभिन्न बाजारों में लोगों को जागरूक किया। रैली को सीडीपीओ सुशीला रानी ने रवाना किया। इसके बाद बाल भवन में भी कार्यक्रम का आयोजन किया गया। कार्यक्रम में महिला सरपंच, पंच, पार्षद, एएनएम, आशा वर्कर, आंगनबाड़ी वर्करों ने भाग लिया। इस मौके पर सीडीपीओ सुशीला रानी सुपरवाइजरों ने महिलाओं को उनके अधिकारों के प्रति जागरूक किया।
सीडीपीओ सुशीला रानी ने महिलाओं को संतुलित आहार, एमएसपी कार्ड आदि सरकारी योजनाओं कानूनी अधिकारों के बारे जागरूक किया। इस मौके पर महिला एवं बाल संरक्षण अधिकारी रेखा अग्रवाल ने पोस्को एक्ट घरेलू हिंसा एक्ट के तहत जानकारी दी। सुशीला रानी ने कहा कि नारी सम्मान के योग्य है और जहां महिलाओं की पूजा होती है वहां देवता निवास करते है। हमारी संस्कृति को बनाए रखने के लिए नारी सम्मान जरूरी है।
ढांड में निकाली जागरूकता रैली
कृषिविज्ञान केन्द्र फतेहाबाद तथा महिला एवं बाल विकास विभाग द्वारा गांव ढांड में स्वच्छता जागरूकता रैली निकाली गई। रैली की संयोजक डा. राजेश दहिया ने बताया कि रैली का आयोजन लोगों में स्वच्छता एवं पौष्टिकता के बारे में जागरूकता पैदा करना है। सरपंच गायत्री देवी ने पंचायत भवन से शुभारंभ किया।
महिला दिवस के उपलक्ष्य में महिला एवं बाल विकास विभाग की ओर से निकाली गई जागरुकता साइकिल रैली को रवाना करतीं सीडीपीओ सुशीला रानी।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva